একই এপিক নম্বরে ভিন রাজ্যের ভোটার, ব্যাখ্যা দিল নির্বাচন কমিশন

ওয়েব ডেস্ক: মুখ্যমন্ত্রী মমতা বন্দ্যোপাধ্যায় (Mamata Banerjee) গত বৃহস্পতিবার দলীয় সভায় অভিযোগ তোলেন একই এপিক নম্বরে (Epic No) রাজ্যের বিভিন্ন জেলায় ভিন রাজ্যের ভোটার (Voter) রয়েছে। তাঁর অভিযোগ ছিল, নির্বাচন কমিশনের আশীর্বাদে বিজেপি বাইরের রাজ্যের লোক ঢুকিয়েছে। রবিবার নির্বাচন কমিশন বিজ্ঞপ্তি দিয়ে জানাল, একই এপিক নম্বরে একাধিক নাম থাকা মানেই ভুয়ো ভোটার নয়। এক এপিক নম্বর হলেও ভোট কেন্দ্র ও বিধানসভা কেন্দ্র আলাদা হয়।

কমিশন জানিয়েছে, ভোটার কার্ডে যে কেন্দ্রের ভোটার তালিকায় নাম রয়েছে সেখানে ভোট দেওয়া যাবে। অন্য কোথাও তা দেওয়া যাবে না। তবে কমিশনের আরও বক্তব্য, তারা সিদ্ধান্ত নিয়েছে এপিক নম্বরটিও এক হবে। কারও সঙ্গে কারও যাতে মিল না থাকে তা নিশ্চিত করা হবে।

আরও পড়ুন: যাদবপুরে বিক্ষোভের মুখে ব্রাত্য! কেমন আছেন শিক্ষামন্ত্রী?